Hej Bolius


Vores gårdsplads af natursten er fuld af mos og efterhånden meget glat. 


Hvordan fjerner vi al den mos?


Med venlig hilsen Jette


Hvordan fjerner jeg mos så belægningen ikke bliver så glat?
Kære Jette


Den letteste måde at fjerne mos helt fra en pigstensbelægning er ved hjælp af en stiv motoriseret fejekost.   
Kosten køres rundt på belægningerne i alle retninger.   
  
Sørg for at alle mosbelægninger bliver fjernet.   
  
Når mosbelægningerne er helt fjernet renses fugerne grundigt inden der udlægges fugesand eller stenmel i alle fugerne.  
  
Når fugerne er fyldt helt op, trædes fugesandet eller stenmelet godt ned i fugerne, så de bliver faste og tætte.  
  
Dette forhindrer nye mosplanter i at vokse i fugerne. 

